**Referat af Årsmøde Storkreds Sjælland 05-04-2022**

Ved start er der 8 stemmeberettigede.

1. **Valg af dirigent**

Dan Lundstedt valgt.
Mødet er indkaldt 20. februar dvs. godt 6 uger før. Endelig dagsorden udsendt 22. marts, dvs.  2 uger før. Mødet er dermed lovligt indkaldt.

**2. Valg af stemmetællere**
Stemmetællere: Kirsten Kock og Jan Allan Andersen er valgt.

**3. Valg af referent**

Referent: Mariann Hansen valgt.

**4. Bestyrelsens beretning for storkredsen**Dan berettede om kommunal- og regionalvalg, hvor vi var glade for den gode indsats, som blev gjort. Gode frø er sået, selvom vi ikke fik nogen valgt denne gang.

I Storkredsen er siden sidst sket sammenlægninger af vores mange mindre lokalforeninger, således at Storkredsen i dag består af tre større lokalforeninger Midt- og Vestsjælland, Sydsjælland og Lolland-Guldborgsund.

Franciska spurgte ind til, hvordan kommunalvalg 2021 blev oplevet. De 5 tilstedeværende kandidater gav alle udtryk for, at det havde været en god og inspirerende oplevelse.

Beretningen er godkendt.

**5. Fremlæggelse af regnskab til godkendelse fra foregående kalenderår**Godkendt.

**6. Godkendelse af budget for indeværende kalenderår**Godkendt. Budgettet indeholder 100.000 kr. til valg, som kun afholdes, hvis der kommer folketingsvalg i 2022.

**7. Behandling af forslag fra Bestyrelsen: Fordeling af medlemsmidler**

Fremadrettet vil Storkredsen modtage medlemsmidler til fordeling mellem lokalforeningerne.

Det blev enstemmigt vedtaget, at fordelingen af medlemsmidler i Storkreds Sjælland fremover fordeles efter følgende fordelingsnøgle:

* Grundbeløb: 40% af de samlede medlemsmidler fordeles ligeligt mellem alle tre lokalforeninger og Storkredsen.
* De resterende 60% fordeles efter medlemstal mellem de tre lokalforeninger.

**8. Valg:**

**Bestyrelsen**
a. Besluttet at bestyrelsen består af 3 medlemmer.

b. Dan Lundstedt og Mariann Hansen genopstillede til valg. Liselotte Katarina Rotfeld stillede op som ny.

Alle tre blev valgt med 100% opbakning.

 c. Valg af suppleanter, ingen opstillede. Udgår.

d. Valg af revisor. Ingen opstillede. Udgår.

Bestyrelsen kontakter Marianne Hammelboe med henblik på om muligt at få Marianne som revisor.

**Hovedbestyrelsen**

Dan efterspurgte på vegne af HB, at nogen – især kvinder – overvejede at stille op til HB. Liselotte og Jan tilkendegav, at de overvejer.

**9. Eventuelt**
Der blev udvekslet viden om, hvem der er medlemmer af ÅU i Storkredsen med henblik på at bistå med at styrke ÅU netværket i Storkredsen. Dan bad til, at man holdt ham i loop, da Storkredsen gerne bidrager med penge eller andet for at supportere netværket.

Referent: Mariann Hansen

Tilføjelse til mødereferat pr. 6.4.2022: Marianne Hammelboe har givet tilsagn til at være Storkredsens revisor, jf. pkt 8.d´.